
Ministru kabineta sēdes protokollēmums

Informatīvais ziņojums "Par atļauju uzņemties saistības un nodrošināt Eiropas Komisijas programmas „Erasmus+” projekta „First Aid Training Tool for Civilian Preparedness in Crisis, Cooperation partnerships in adult education (KA220-ADU)” īstenošanu"

· 1. Pieņemt zināšanai iesniegto informatīvo ziņojumu.
· 2. Atļaut Veselības ministrijai (Neatliekamās medicīniskās palīdzības dienestam) uzņemties valsts budžeta ilgtermiņa saistības Eiropas Komisijas programmas „Erasmus+” projekta „First Aid Training Tool for Civilian Preparedness in Crisis, Cooperation partnerships in adult education (KA220-ADU)” īstenošanai laika periodā no 2026.gada līdz 2027.gadam.
· 3. Projekta īstenošanai nepieciešamo priekšfinansējumu 9 000 euro apmērā pārdalīt no 74. resora “Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai” uz Veselības ministrijas budžeta apakšprogrammu 70.10.00 “Eiropas Savienības programmas ERASMUS+ projektu īstenošana”.
· 4. Veselības ministrijai (Neatliekamās medicīniskās palīdzības dienestam) nodrošināt, ka priekšfinansējums tiek ieskaitīts valsts pamatbudžeta ieņēmumos pēc noslēguma maksājuma saņemšanas.

